
THE NARRATEEVE OF MR GLEDSMNE'S 'JV 
VEESIT TO MR ANDREW LYELL. . 

(BHn' the Preface to the Fifth Edition. ) 

\ 4 ■ V , 



We were na fou, Mr Drtimly, but we had plenty, Iiwas 

aboot wan in the mornin'. b * * 

There cam a tap at the door. 

The Sergeant was enable to speak; he tent what whs .• » 

to happen nae doobt, and discreetly lield-.Tiis peace. ' tyj j 

Thae Hielan'men hae maist extra-ordinar penetration. ],S' , ' ; ?ffi&. 

" What's your wull ? " says I, keepin' my eyes, as steady *'-._ ■ -f^ , 

as possible, on the door. '' v '. 

It slowly opened. 

There were twa o' them, Mr Drumly. They wore lang 
cloaks, like Italian breegan^Kn' braid Kilmarnock ban- 
nets across their faces, similij'fci that worn by the veecious 
Uncle in the Babes o' the Wudi 

For wan mument my blude ran cold ; then I recovered 
mysel' wi' a rapeedity that was perfectly surprisin'. I was 
left alane ; — the Sergeant having seleckit that mument to 

ii Mr Glcdstancs Vcesit. 

disappear under the table. The gas was burnin' low at 

the time ; an', as they entered the room an* steekit the 

door, it went doun — an' doun — an' doun. 

It was a cauld nicht, and the fire cast a ghostly flicker 

o* licht thro* the room. 

###### 

# * # # # 

" Keep your seat, Mr Lyell," said the Professor plees- 
antly, removhV his bannet, and drawhY his kilt between 
his legs as he sat doun in the empty coal-skuttle. " We 
heard you were here, and, as my great an' geefted freen', 
Mr Gledstane, had been readin' the Narrateeve " 

" Gude be here ! " says I, under my breath, crossin' 
mysel* like an auld Roman heathen. 

"And it's a Narrateeve, ,, He began, speaking in a vice 
o' maist unearthly sweetness, "that reflects credit, an* 
mair than credit, upon the Author, an* the Pooblisher, 
an* the Prenter, an' the Prenter's Deevil, and the toun o* 
Cawmeltoun, and the coonty o' Argyle, an* the Castle 
o* Inverara, an' the Dook. — Ye'll ken the Dook fine, Mr 
Lyell ? — Aften an* aften he's spoken to me o' your cree- 
tical faculty, an* your profoon' acquantance wi' meetholo- 
gical anteequity." 

" I'm obleeged to his Grace," I answered modestly, for 
I had been till that mument unaware o> the Dook's freenly 
interest. 

" And noo, Mr Lyell," He continued, " I maun mak 
bold to ask your assistance an* advice an' guidance in a 
busness o* delicacy an* importance. — HERE'S THE 

J/r Gledstanes Veesit. iii 

MEED -LOTHIAN MANIFESTO!" says he, in a , 
whisper, fumblin , wi* the tail o' his coat (which was, as I % . V,;' 
had noticed, blawn up and distended in the maist amazuY £ " 
an' unnaterel manner); "an* I coont upon you, Mr Lyell, 
to translate it this verra nicht — for there is not a mument 
to lose — into the idiomatick dialeck o' my Meed-Lothian 
Constituents, — the ineemitable Doric o* the Narrateeve. 
I micht hae got wan o* the young Wheeg lads in the 
Hoose, — him they ca' Ba'four or Trainile — to try his han'; 
but Bl — kie tells me that the PSpiament Hoose dialeck 

is verra corrupt " 

("He disna ken Angus MacCraw," says I to mysel.) 
" What were you pleased to observe, Mr Lyell ? " he 
continued, seeing my lips muve, wi* a touch o' fierceness 
in his vice; — for they do say that he disn#, care- lb be 
heckled. (But the irritation was only niume^njary. 1 ) 

"And be sure, Mr Lyell, that you offer at the same 
time an unqualified an* absolute an* categorical contra- 
diction to the meeserable calumnies that are behV priv- 
ately an* publickly circulated by the Children o' Darkness * jj. * jl- 
in this Ceety. 

" Whilk, Sir, are at present seventy-wan in number." 
[I noticed, Mr Drumly, that*he paused skeelfully be- 
tween each proposition, — looki#J casually up the lum — wi' 
fine rhetorical effec\] y * 

" They say that I was the author o' the Creamean war, 
which cost the country -Wan hundred an* twenty-wan 
Millions o' poonds SterlhV ; — the fac's bein' that I 
retired from Offisch (and took to Humer) whanever the 

iv Afr Gledstanes Veesit. 

fechtin' gat het; an' that the hail expense o' the war 
>from first to last amounted only to Wan Hundred an' 
twenty Millions, seventeen shillings, an* a penny. 

" They say that I was a constant and trusty freen* to 
the slave- own-ners ; — the fac* bein* that it was only durin' 
the sax months whan it was expeckit that Jeff Davis wud 
wun that I exheebited ony feelin' o* freenliness. 

" They say that my seempathy for the slave-drivers was 
the beginnin' o* the bad blude to us in the States ; — the 
fac' beuV that whan I paid them the three Millions, in 
respec* o* the mischeef worked by the Alabama, oor kins- 
men across the sea were mair than content. 

"They say that I am veecious against the Yerl o' 
Beaconsfield; — the fac* bein' that, since ever he cam 
into Offisch, I mention him nicht and mornm* in the 
Exerceeses. 

" They say that I am the apologist an* advocate o* the 
Rooshians ; — the fac* bein* that I advised them to invade 
the Turk, wi* the intent o* exhaustin* their resources, an* 
makin' them better inclined to Parliamentary institootians 
an* Leebral preenciples. 

"They say that I destroyed and dismembered the 
Irish Church ; — the fac* bein' that the Church in Ireland, 
bein' a branch o* the Catholic and Apostolic Church, is 
indeeveesible an* indestructible. 

"They say that I wull be destroying the Church of 
Scotland; — the fac* bein 1 that there is nae Church in 
Scotland, but only a dissentin', scheesmatical, oncove- 
nanted sec'. 

Mr Gledstane's Veesit. v 

"They say that I have a deadly animosity to the 
Church of England ; — the fac* bem' (noo that Archbishop ^J? 
Laud's beheaded, an* the Reform Bill passed, an* the 
kirk-yairds opened to the onbaptised) that the preevileges 
o' the Church o* England, as distinct from the Greek dnd 
Roman Seas, are not worth keepin\ [But the question 
is not wan o' practical politics.] 

" And finally, Mr Lyell — for there are nae boonds to 
mortal malignity when it taks the formo* a Meed-Lothian 
faggot — they say that havm* been in Ofnsch during 
twenty o* the saxteen years from i860 to 1870, I estab- 
lished the Ceevil Service Store for saft goods at Sooth 
Kensington, and am still conneckit as a sleepm* partner 
wi* the firm o* Gilbey & Co. in the Speerit trade ; " 

" Is it the pad whisky they sell ? " a sepoolchral vice 
inquired from aneth the table. " Is it the whisky that iss 

pad?" 

* * * * 

* * * * * . 

Mr Drumly, I cud not resist the magic o* that silver 
vice. Ca' it weakness, ca' it cooardice, ca* it poleetical 
inconsistency an* moral imbeecelity, but the fac* remains, 
— the Manifesto in the Doric dialeck (wi* the ither docki- 
ments) appeared in the 'Scotsman* newspaper neist 
mornin', — prented in the tlawld type which they com- 
monly reserve for the maist oncommon intelligence, — 
the discovery (wi* appropriate inscreeptions) o' Roman re- 
mains, and the autumnal prodigies o* the vegetable warld. 

* # * * 
***** 

vi Mr Gledstane's Veesit 

But it disna answer, Mr Drumly, to play hkje-an'-seek 
m* the Conscience. Of that I was preesently advised. 
I gat to bed indeed (in a condition o* nervous irritabeelity 
that passes my hummel poo'r wi' the pen to describe) : 
but I had barely closed my een when a MIGHTY 
SHADE passed before me. It had the gran* Imperial 
air o' the auld warld aboot it. I thocht o' puir Mary 
Stuart smilin' dreechly on the scaffold, o' the great Julius 
dying in the Senate hoose. Its face indeed (so far 
as veesible) had exackly the reproachful expression o' 
Caesar's whan he turned to Brutus — the fause freen' wha 
had stabbed him last And whan it began to speak, iu 
was like the soon* o* the wind amang the trees at nicht. 

Of that remarkable oration nae complete report has 
been preserved ; for there is a certain indistinctness 
aboot the vice o* a speerit in a dream, and it had the 
disadvantage, moreover, of bein* spoken in the local Eng- 
lish dialeck. But lang as I live I shall never forget the 
Peroraation. 

He wud mak, he said, one Last Appeal to the manlier 

instincts o* his Countrymen. He wud freely admit that 

his policy had not invariably succeeded. There had been 

£ reverses, mischances, fatalities, blunders. To err was 

* human. But upon the whole, in a great national »crisis, 

in a great European convulsion, in spite of foreign foes 
and domestic faction, he had striven* to speak and act as 
an English statesman should speak and act. Sae much 
for the Past. 

Mr Gledstane's Veesit. vii 

" And now, my countrymen," he went on, an* as he 
spak the fire o' Humer's battles cam into his face, " the 
Hour has struck when you must choose one or other of 
two roads. If you are afraid of maintaining your position 
as an Imperial race, because your hearts have grown 
heavy, because you are daunted by ill-luck, because you 
are infected by the fiscal timidity of your professional 
economists, then listen to the craven counsels of the 
Opposition. But if it be otherwise with you, if you are 
still at heart the obstinately tenacious people who never 
know when they are beaten, then brace yourselves for the 
task before you ; quit you like men ; be strong. Do not 
f%ell yourselves to the Brights and the Baxters. Mere 
commercial prosperity is not the touchstone of national 
honour; nor is it in periods of slothful inactivity that the 
great qualities of a race are made manifest to themselves 
and to the world. I do not promise you that you will 
succeed. As the old annalist has said, there is nothing 
in this world certain but the grave. Spes et praemia in 
ambiguo: certa, funera et luctus. But at least be true 
to yourselves. Keep fast hold of the heritage of your 
children. Whatever else you lose, do not lose your 
English manhood; — 

' The unconquerable will, 
And courage never to submit or yield, 
And what is else not to be overcome.' 

And then, even if it should be assailed by temporary 

viii Mr Gledstanes Veesit. 

misadventure, the Mission which you h^hrr undertaken 
cannot be radically unfruitful. For it is 1&&P stress of 
the storm that heroes are born, and that the deep lines 
which history registers are drawn upon a Nation's face." 



What cud I answer, Mr Drumly ? 

I pu'ed the blanket up, and turned my face to the wa\ 

PR|jg^CE TO THIRD EDITION. 



"It's not possible!*' said I, when Mr Blackwud tellt me that it 
wud be necessar' to prent a New Edition o' the Narrateeve.* " But 
it's a fac'," says he; "and what's mair, Mr Lyell, I had nae 
notion that sic a fun' o' gude soon' constitootional feelin* was left 
in a Ian' that's jist fairly eaten up wi* Radicals an' Pheelistines. " 
"In that case," says I, "it wull be fair to Dr Giles to prent his 
note ; " for it seems that he is not exackly pleased wi' the notion 
9&t a mere diver-tin' chap-buik should be onadvisedly attributed 
to a meenister o' the Kirk. "My dear freend " — that's hoo the 
Doctor begins a mainst freenly an' flatterin* letter — "I observe 
wi' unfeigned sorrow that you credit wan o' the clergy o' Edinboro 
wi' the authorship o' ' Tober-snore.' I trust that no member o' the 
cloth has really gone so far astray : if so, he maun belang to the 
Frees, who are becomin' utterly unsoun' ; " — and that's true eneugh, 
leastways as respecks Doctor Rainay and his freens in the 
Colledge, wha, being scholars and pheelologers, are in a manner 
unproteckit from the deadly blast o' the creetical miasma. 

Sae far, Dr Giles : but, as you know, Mr Drumly, besides seem* 
after the Sergeant, I had twa-three odds an' ends o* my ain to 
atten' to whan in toun. (Of whilk mair anon.) Only lat me say % + 

* The truth o' the Narrateeve is attested by the Sergeant an' mysel' ; 
yet they say that the Professor o' Pottery in Glesca has£jt£oken in the 
Colledge of "Mr Lyell's admirably numerous squeeb." {Squeeb, in- 
deed !) 

Preface to Third Edition. 

noo, in answer to coontless correspondents (wha wull be pleased to 

accep' a prented acknowledgment o' their freenly inquiries), that, 

during oor veesit, the osecophagus was repeatedly an' minutely 

inspeckit by Dr John — wha consulted wi' Dr Little John — an' their 

opeenion coincided exackly wi' my ain; for it is quite true that 

Glendronach is at all times a safer speerit nor Ferintosh ; — tho' for 

a halesome an' invigoratin* drink — as the Doctors observed — 

naething can compare wi* a judicious blen'. 

A. L. 

Postscriptum FOR the Fourth Edition. — And as respecks 
the MS. of the Story — Adam an' the Year Wan, ye ken — I fand nae 
deeficulty whatsomever. Ye mind, Mr Drumly, that the bit buikie— - 
ever since the puir young Aberdeen lad wha wrote it was planted m 
the kirkyard — used to lie aboot the window-sole in the blue bedroom ; 
—an' it's a perfect Mercy that it wasna taen to licht the fire by the lass ! 
For the mument that the Professor sent it to the Preencipal (as bein', 
indeed, an early an* immature composition o' his ain) it was accepit 
wi* thanks. — Do you know the Preencipal, Mr Drumly ? No ? Then 
you maun mak' his acquantance wi* a* convenient speed, — quam 
primum, as auld Corbie used to say when gey an* fou ; for a mair 
competent an' judicious creetic (wi' a lauch that soons across the loch 
like moosic o' a moonlicht night, an' fairly beats the pipes) wull not be 
met in Fife. " It's gude wark, Mr Lyell," says he — " it's gude solid 
wark that suits Frasher ; an' we leave the Dooks an' the Bushops 
an' the Misbelievers to the blessed bricklayer across the road." 

Sae the matter, Mr Drumly, was verra agreeably sattled, an' the 
cheque on Messrs Smith an' Co. has b«PB<tuly honoured. 

•■''"'. A. L. 

v 



SO you see, Mr Drumly, that oor place is a bit 
lonesome in the winter-time ; and tho' this 
has been a rare winter, wi* snaw and ice and skatin* 
and curlin' and beef and greens at the Royal, we 
began to tire o' the weary thud-thud o' the sea 
upon the rocks, and the everlastin' skirl o' the sea- 
maws. A veecious clood o' sleet drove day after 
day across the loch ; and the wind roared in the 
chimley a! nicht as if Hornie himsel' were lowse. 
The Captain wad"p*t*#tf his blue pea-jacket, and 






warstle doun to the pier thro* the drift ; but the 
rest o* us keepit mainly to the Langate, where 

4 The Gaelic Chair. 

there was aye a cheery blink in Mrs Catto's parlour 
ahint the bar. Then the Captain wud come back 
in the gloamin', wi' his face shining like a brass 
kettle, and clash wi' us aboot the brig that was 
fechtin' wi' the storm ootside the bar ; and Mrs 
Catto wud bring ben the Glenlivet and the het 
water and the rizzared haddies. There was the 
Doctor and the Minister and the Captain and the 
Souter and the Shirra and a wheen mair; and 
there was Sergeant Duncan MacTavish o' the 
Hoose Guards, wha is the stootest man in the 
coonty; and there was myself Andrew Lyell, 
head maister in the grammar-school o' the burgh, 
and Inspector o* Nuisance under the Act o' 
Victoria, chapter wan hundred and wan, section 
nine. 

It was wan nicht aboot the end o' the year that 
we were toastin' oorsels at the parlour fire whan the 
Captain walks in wi' the Journal in his han' (and 
the snaw in his beard), and says he, as he took his 
ain seat — 

" Duncan," says he to the Sergeant, " here's your 

Our New Candidate. 5 

chance." And he pinted to an adverteezment in 
the first page o' the paper : — 

" WANTED, 

"A PROFESSOR OF GAELIC." 

"There's not one man in one thoosand, Duncan," 
says the Captain, " who can beat you at the Gaelic, 
— not one man in Cawmeltoun, and it is known 
that the best Gaelic is spoken in Cawmeltoun. So 
it is right that you should become a Candidate, and, 
by George, you shall, sir, this very night, as sure as 
my name is Dochandorris." 

"It is ferry goot of you, Dochandorris," the 
Sergeant replied modestly, polishin' his wooden 
leg as he spoke, " it is ferry goot of you to speak 
so: and indeed it has occured to my own mind 
that it would be improbable to get one who knows 
the Gaelic petter : but there are deeficulties in the 
way. I am not so young or so soople as I wass, 
Dochandorris." 

" Come now, Duncan, that's arrant nonsense. 

6 The Gaelic Chair. 

You are fresh as paint Why, man, the girls are 
all setting their caps at you, and the pretty lass 
up-stairs would take you to-morrow, I believe, — 
wooden leg and all." 

"You will be having your fun, Dochandorris, ,, 
said the Sergeant with a modest blush, " but I pe- 
lieve you might not be so far wrong, if it wass not 
that I am a poor man, having peen in the army." 

"A poor man!" shouted the Captain. "Bless 
my soul, they will give you six hundred pounds to 

start on, and Bl kie will put you in his will, and 

leave you his kilt and his claymore. And — to be 
sure, — I'll write you a letter to the Professor — the 
Professor is my very good friend. What say you, 
Mr Lyell ? Will you take the Sergeant up to 
town, and lend him a helping hand with the big- 
wigs ? 

The schule had scaled for the holydays, and the 
smells in the back-yairds which I had been direckit 
to inspec' by the Boord were in the meantime 
keepit doun by the black frost ; so I was free to 
accompany my freen, and moreover the change o' 
air micht benefit my osecophagus, which is nate- 

Our New Candidate. 7 

rally somfcwhat weak. So it was sattled that we 
sud leave by the neist boat, — which was due on the 
Friday mornin'. 

Indeed, Mr Drumly, we had a weary time or 
ever we gat to Auld Reekie. The wind rose to a 
gale, and we ran to Loch Ranza for the nicht ; and 
later the engine gaed aff the line into a snaw-drift 
at Lenzie, and the Sergeant lost his leg, which had 
been tied up wi' the rugs. We had designed to 
ludge at a tavern in the Fishmarket Close, whar I 
had been in use to ludge whan attendin' the sittin's 
o' the General Assembly as ruling elder for Drum- 
whacket ; but deil a close cud we find ; it had been 
clean sweepit awa' by the Ceety Improvements — so 
they said — and whan we knocked at the door of 
what used to be the auld "Crappit Heads," we 
were certified by a puir-looking body on the stair 
that it was " The Scotsman " Offisch. 

" Might it be convenient to speak to the yeditor ? " 
asked the Sergeant, who had got his leg back at the 
lost-luggage place, and was steppin' alang verra 
blithely. 

8 The Gaelic Chair. 

" Na, na," I interrupit, m dinna fash him. He's a 
desperate Radical, and he'll be for pittin' some 
young chiel into the chair wha swears by Gled- 
stane and Roseberry and the Rooshians and the 
Society for the leeberation o' releegion frae kirks 
and schoolmaisters ; and wha kens nae mair o' 
the Gaelic than oor new Oxford Inspector 
kens, that canna read Burns and Allan Ram- 
say in the vernacular, and disna like a gude 
auld Scots tune whan he hears it ; but blethers 
aboot Jowatt an* Swineburrin an* Max Miller an 1 
comparative pheelology an' the evolution o' the 
species an' the emawncipation o' the intellec'. Na, 
na, Sergeant, — we'll get beds at the Temperance 
Hotel roun' the corner whar they keep gude whusky 
— an' the new water frae Muirfoot wi' its taste o' 
moss is jist famous for punch, — they tell me." 

" Is it Ferintosh ? " said the Sergeant to the 
waiter a little later, when we were seated cozily 
roun' the fire, wi' a Lammermuir farmer an' a brace 
o' bagmen frae Hawick an' Galashiels, wha had 
been during the day at Mr Gledstane's fecht wi' the 
faggots in the Corn Mercat. 

" He is jist a perfed* oraator, Mr Lyell, and he 
writes to oor Mr Monyplies — I hae got the post- 
caird in my pouch — that the Tweeds we gaed 

him cud not be matched on either bank o' the 

« 

Border," said the first bagman. 

" But we made the breeks," replied number two, 
takin* oot the card o' Messrs Snap an' Snorum, 
" and he tel't Mr Trevalyan that he had had a maist 
soothin' an* pleesant sensation o' a novel and quite 
indescribable kind aboot the hurdies since the day 
he pit them on. And here, gentlemen," he con- 
tinued, turning to the Sergeant, " is the remnant o' 
the identical wab from which they were cut, an' as 
a particular favour you may tak' the piece at nine 
shillings a yaird." 

" He's a haverin' body," said the farmer frae Tap 
o* North, in a dour vice, lookin' up at last from his 
paper an' his drink, "jist a bletherin' bitch, as 
Robbie Burns said." 

The bagmen, wha belanged to the Leebral 
pairty, were fairly furious, and a poleetical colleesion 
was immenent ; but afore they had got their guns 
charged, I interposed wi' the pleasant anecdote 

about Tammas Cuddie that I gat langsyne from 
that gran* fisher an' joker — Mr Alexander Russel — 
the yeditor o' ' The Scotsman ' afore it gaed gyte. 1 

" It's an ill wind that blaws naebody gude," says 
I, "and Tammas in his last years wud meet the 
Dumfries Mail at Lockerbie, and seek sneeshin' on 
the grun' that he was the rale Simon Pure. ' I'm 
Burns's bletherin' bitch,' quoth he, as prood as a 
peacock or a pyet." 

The bagmen leuch at the bit joke, an* grew verra 
freen'ly again as the nicht advanced. 

O they weary politics ! For my ain pairt, I 
hould wi' the side that's up : for it's only nateral to 
believe that Providence jidges best ; but at the 
end o' the year, what wi' the Eerish and Cawbuul 
and Gledstane, it was clean impossible to guess 
which side was up and which was doun. 

But the Lammermuir man wud na tak a freen'ly 
hint ; an' aboot wan in the mornin' he an' the bag- 

1 For Maister Russel, you see, was wan o* the gude douce steady 
weel-disposed auld Scotch Wheegs, wha respeckit the parish school- 
maisters and the Kirk devised by John Knox, and cud heuk an* Ian' 
a salmon as weel as Christopher North or Tam Stoddart. But the 
Wheegs were then commonly in offisch — which maks a difference. 

men were fechtin' veeciously; for the whusky — it 
was Ferintosh, Mr Drumly, and Ferintosh is not a 
safe speerit except the water is good. The bagmen 
waxed boastfu' an* opeenionative aboot the policy 
o' the great Leebral pairty, and how the Leebral 
pairty wud dae this, that, and the ither thing : but 
Tap o' North, as they caed him in spite, was dour 
an* swear an* sateerical, an* wud na lat a word they 
said pass him. 

" The policy o' the great Leebral pairty at hame 
an' abroad — that's it, is it ? And what's the policy 
o' the great Leebral pairty at hame, Mr Pedlar ? " 

"The aboleetion — o' Kirk an* — State — on the 
bassis o' — releegion an' — pheelosophy," says the 
first bagman, wha had been drinkin' varra steady 
throughout the evenin\ 

" Ay, ay ! To be sure ! And what's the policy 
o' the great Leebral pairty abroad ? " 

"The policy o* maisterly inac-teevity," says the 
second bagman, wi' a hiccup, for he had mixed his 
drink, and was far gone. 

" Ay, ay ! To be sure ! And what's maisterly 
inacteevity, ye doited body ? " says Tap o' North, 

wha was jist able to speak, an', savin' the Socratic 
interrogatory, had lost a' poo'r o* argument. 

" Steakin' the stable-door when the steed's stown," 
says I to the Sergeant, in a jocose aside, as we 
slippet awa. 

We were onquestionably somewhat deelatory at 
breakfast the neist mornin' — at least I was — for the 
Sergeant declared that he had been roun* Arthur 
Seat and the Blackfurd Hill afore I was up. In- 
deed, Mr Drumly, I was no jist mysel for twa-three 
hours, and I began to enterteen some doobts aboot 
the quality o' the Muirfoot water, — there was a 
peaty flavour in my mouth for which it was impos- 
sible to accoont by ony ither hypothesis. Never- 
theless a Strang cup o* tea and the least taste o' 
speerits at startin' pued us thegither, and whan we 
left to veesit the Professor we were crouse as twa 
corbies — suppin' on sheep's-head. But the discreet 
and decent lass wha opened the door (for he canna 
thole a man-flunkey, Mr Drumly) telFt us fairly 
that it was clean impossible to say whar the Maister 
micht be. If he wus na at the Hielan' Society he 

micht be in the Parliament Hoose ; and if he wus 
na in the Parliament Hoose he micht be at the 
Advocates' Library, or at the Colledge, or at the 
Pier o' Leith, or in Mr Blackwud's back parlour, 
or in the pu'pit at the Tron, or on boord the man- 
o'-war at the ferry. 

" Noo, Sergeant/' says I, " tho' I'm thinkin' we 
micht as weel be chasm' Spunkie " — which is the 
vulgar, Mr Drumly, for the ignis fatuus o' antiquity 
— " my opeenion is that we should veesit the Par- 
liament Hoose. Angus MacCraw o' Kilberry is 
ane o' the Macers, and he'll be pleased to for- 
gather wi' an auld freen', specially frae Cawmel- 
toun, — for the Cawmeltoun whusky is weel liket 
by the Lords. He kens a' the inns and oots o' 
the place, and ye may depen' upon it that a gude 
word from Angus MacCraw wull hae wecht wi' 
the Electors." 

Weel, Mr Drumly, there's nae disputin' that it's 
a gran' Ha', wi' its auld aik rafters, and its pented 
windows, and its picters o' sharp-nosed lawyers, and 
its figures in plaister o' Paris, and the lads wi' their 
horse-hair weegs. But as Angus said while the Ser- 

> . 

geant was inspecin' the pentins, — Icabod, Icabod, 
the glory is departed ! 

"They're puir, fushionless, feckless bodies," he 
continued, lookin' roun* him wP his nose in the air. 
"There's a great fa'in' awa. Whar's Jkffrey and 
Cowburn and Rutherfurd and Moncrieff and Col- 
onsay and Peter Robertson ? Na, na, I ken my 
place, and I mak' a pint o' being ceevil to the 
Bench ; but it's God's truth I'm tellin' you — the 
College o' Justice is far through. The Justice, to be 
sure, is a too'r o' strength ; and aften and aften, 
when on his road to the gowf, he'll turn and say, — 
' There's a kittle pint o' practice, Mr MacCraw, on 
which I wud like to hear your opeenion. There's 
not a man in Coort has your experience,' — and sae 
on. But to come to your business, Sergeant Mac- 
Tavish. I'm not to be a cawn-di-date mysel, — tho' 
I've been sair pressed to gang furrit by some o' the 
lads here. But as the Justice said whan I spoke to 
him, — What could we do wi'oot you, Mr MacCraw ? 
And what's mair to the pint, Mr Lyell, I have not 
much of the Gaelic now, for it is fifty-wan years 
since I left Drumwhacket. But indeed there's nae 

wale o' cawn-di-dates — jist a wheen doited gillies 
an' chairmen an* sic like — savin* auld Doctor Mac- 
Closkie o' the Lews and a lad frae Skye. The 
Skye man, they tell me, tho' sib to auld Nic (or Nick- 
al, as it is written by some), the devourin' Giant o' 
Scur-na-Gillean, — an' sax feet sax in his stockin' 
soles, is verra peaceable, an' safe wi' women and 
bairns. He has a wechty backin'. But as you 
know, Mr Lyell, the Skye Gaelic has not the purity 
o' the Cawmeltoun, tho' I have heard it said at 
times by the young Whig chiels in the hoose, that 
the whisky is better." 

" Neither the Gaelic nor the whisky is petter," 
the Sergeant interposed decidedly. 

" That is my ain opeenion, Sergeant MacTavish, 
and it should be a great pint in your favour wi' the 
Electors. Noo, as to what you should be doin'. 
You maun see the leeterary Professors, — Dawvid 
Mawson is verra thrang wi' the Three Deils, and 
Siller is ane o' the useless bodies that attend to ae 

thing at a time, — but Bl kie — that's of coorse. 

He's aff to Hunter's Bog wi' his Volunteer corpse o' 
riflemen: but he wull be in the College at wan. 

You maun be there in time, and whan you have 
fand him you maun grip him siccar — like the Leddy 
Jean wi' her .sweetheart in the auld sang. Speak 
him hooly and fairly, — he has a kind heart as weel 
as a glib tongue, and if you could say a word or 
twa discreetly aboot Homer and Ossian and John 
Knox and the Apocrapha and the Egyptian 
mummies, and his ain contributions to creeticism 
and pottery, it might not come amiss. But the 
Kirk as weel as the Professors maun be considered. 
Hech, sirs, the black coats hae their fingers in maist 
pies — het or cauld — that are cooked in oor toun. 
So you maun see Dr Giles o' the Laigh Kirk wha 
wrote Tober-snore " — ("Whist, man, whist," said I, 
for I kent the Doctor wudna like it — and indeed, 
tho* the buik is maist diverting yet it canna be con- 
seedered a solid contribution to deeveenity) — " ay, 
ay — to be sure, — and if you come across the lad 
they ca* Hugh Jeames (wha sees to the bawbees at 
the Tiscopal), he micht get you a word wi' the 
Bishop — mind ye ca' him My Lud, — for it's weel to 
hae freens on baith sides o* the bar ; and then there's 
Doctor B — gg, Gude be here ! you maunna 

forget the Doctor. He'll male* a spune or spile a 
horn, you may be sure. But — be frank wi' me, 
Andrew Lyell — is the Sergeant soun' in the essen- 
tials? Is he safe on Moses? And what aboot 
instrumental moosic and human hymns and the 
doxology and the Te Deum ludamos ? And does 
he sit under a judicious expounder o' the Word, 
wha follows the beaten track, and disna loup ower 
the dyke, like a camsteerie tup, at ilka turn o* the 
^road ? — Troth, Mr Lyell, I'm rejoiced to hear it, 
* — Sergeant MacTavish, you have my best wishes 
on your behalf. — But you'll prent your certeeficates 
and testimonials ? — that maun be seen to. — Oh, jist 
a wheen lines frae your freens — a scrape o' the pen 
from the Minister and the Doctor and the Shirra 
and Mr Lyell here. ' It is Mr MacTavish who has 
the good Gaelic.' Mt is Mr MacTavish who is 
soun' in the essentials.' ' It is Mr MacTavish who 
knows the whisky that is pest.' And noo, my 
freens, there's the Deeveesion bell, — his Lordship 
wants a word wi' me in the robing-room, — it's that 
kittle case o' the Hielan' stot they are preparin' to 
advise — but come back at three, and tak pot-luck 

wi* Mailie and me, — Mrs MacCraw will be prood to 



see ye. 

We gaed roun' the Colledge Square, and into the 
empty class-rooms : but the Professor was invees- 
ible. At the far corner we heard a strange bummin' 
soun', that seemed to rise from the gran', and the 
Sergeant, after listenin' a bit, was clear that we 
should depart quam primum ; for he had heard the 
same soun', he said, at Balmawhapple, before the 
great earthquak o' saxty-wan. But a Colledge lad 
that met us at the door tellt us that the manifesta- 
tion was due to nateral causes. 

" It's moosic," says he ; " it's the Baarenet at the 
organ or the piany. He plays the organ and he 
plays the piany. He's trying desperate hard to 
catch the tune o' 'Scots wha hae' (the Colledge 
porter, tho' a stoot lad, is fairly oot o' wind blawin' 

the bellows), for Bl kie has sworn by a' the 

thieves that ever crosst the Scottish border " 

" The Professor himsel?" I interjected. 

" Her nain sel ? " said the Sergeant. 

" The verra man," responded the Colledger wi' a 

suppressed wink ; " Bl kie has sworn by the 

bones o' a' his ancestors, from Fin^ma-coul to 
Donald Bane " 

" Angels and ministers of grace defend us ! " I 
exclaimed, while the Sergeant (bein* Hielan' by 
birth) shook in his shoes at the deadly poo'r o' the 
incantation. 

" that if the Baarenet canna play a gude 

Scots tune — * Scots wha hae,' or * The Bush aboon 
..Traquair' — by New Year's Day, he'll ding the kist 
o' whistles aboot his lugs ! " .^ 

"And does the puir man no apply to the Shirra 
for a caption or an inteerdict ? " I asked after a 
pause. " I wonner if he kens Angus MacCraw ? " 

"Weel, you see he's not sure aboot his locus 
standi. The Professor will pit in a plea o' justifi- 
cation, and he'll mak a speech on Aristotle and the 
Game Laws, and he'll cross-examine the Baarenet 
aboot the lectures on the science and practice o' 
Moosic which were lost in the Flying Scotsman on 
the road frae Lonnon (and were never recovered), 
and the hail business o' the coort will be stoppit, yj^'V^ 
and the Shirra wha comes from Aberdeen is 

verra freenly with the Professor, and so — and 

"I und«flto*7' says I, noddin' my head after 
the similitude o' Lord Burleigh. "But Serjeant 
MacTavish, my freen here," — wi' a boo — " to say 
naething o* mysel (Andrew Lyell, Head Maister 
and Inspector o' Nuisance frae Cawmeltoun)" — 
anither boo — "is verra anxious to consult wi' the 
Professor on a bit business o' a r private nature. 
Would you be pleased to tell us whar we micht 
find him ? " 

" It's nae gude," our freen replied, " nae gude ava ; 

his head's jist fu' o' maggots — I mean, o' manure. 

» 

He's leased a farm o' a thoosand acres in East 
Lothian, near Dunse ; for you see he's in favour o' 
freedom o' agriculture ; and he says the rotation o' 
crops is an interference wi' the leeberty o' the sub- 
jec', and to pit dung in the grun' a reflection on 
the boontiful care o' the Almichty. Cincinnatus 
at the pleugh — ye'U mind Cincinnatus, Mr Lyell — 
Cincinnatus at the pleugh canna compare wi' 

Bl kie at the Chaummer o' Agriculture. — But 

try him in H — 11 Street, — he had posted his letter 

to the papers on the acceleration o* the Greek 
Kalends in Leap Year when I parted wi* him on 
the Mund." ( - .., 

Noo, wud you believe it, Mr Drumly, as we 
gaed doun the Bridges whom should we meet but 
Doctor B — gg himsel' — the Doctor in propria per- 
sona? He was elbowm' his way thro* the crood, 
like an honest man wha had as gude richt as the 
Duke to the public causeway; and indeed, apart 
from superficial distinctions o' rank an' breeding as 
Mr Gledstane has weel remarked, the hail sons o' 
Adam are wan flesh and blood, — tho' some o' us, 
to be sure, are maistly skin and bone. 

"Hoo are you, Doctor?" I observed agree- 
ably, for I had met him in Cawmeltoun at Mr 
Mac Whistler's Ordination Soiree. "This is my 
freen Sergeant MacTavish, — the great Celtic scho- 
lar an' pheelologer — of whom you have doobt- 
less heard. He's a cawn-di-date for the Gaelic 
Chair." 

The Sergeant lifted his bannet, an J made ane o* 
his gran' boos. 

The Doctor regairded him suspiciously — as a 

hoose cat might regaird a foumart. 

" A scholar ? A pheelologer ? I am sorry, Mr 
Lyell, to find a decent body like you consortin* wi' 
scholars an' pheelologers. It is your scholars an* 
pheelologers that have brought dispeace into oor 
Zion. It is your scholars an* pheelologers that 
have dung doon the battlements o' Jerusalem. It 
is your scholars an' pheelologers wha are infeckit 
wi' the destructive an' rationalistic speerit o' modern 
creeticism. It is your scholars and creetics and 
pheelologers wha have disowned the legislation o' 
Moses, the chronology o' the Pentateuch, the mor- 
ality of Dawvid, and the weesdom of Solomon ! " 

The Doctor paused oot o' breath. He spoke 
in a loud vice : so that a crood o' students and idle 
limmers gathered aboot us. 

I explained to him, Mr Drumly, that Sergeant 
Duncan MacTavish, late o' the Hoose Guards, was 
ruling elder in Kilcalmonell and Kilberry, as weel 
as deacon in the kirk at Cawmeltoun ; that he had 
nae acquaintance wi' Strass, and Renan, and Co- 
lenso, and the yeditor o' the Cyclopaedia Britannica, 

but spak the purest Gaelic, and was the best judge 
of whusky, of any man in Mull. 

" And he is not a comparative phe^Jiploger ? " said 
the Doctor, beginning to melt. 

" Comparative pheelologer!" I exclaimed, wi' mair 
heat than was seemly. " We hae nae comparative 
pheelologers in Cawmeltoun. Every word o' Eng- 
lish that's spoken in the broch is translated straight 
oot o' the Gaelic. Na, na, Doctor — the Sergeant is 
soun* in the essentials." 

He turned to the Sergeant, and took him by the 
han\ " You may coont on my vote," says he, with 
tears in his eyes. " I have been over-hasty. But 
the backslidin' even amang oor ain folk is fearsome, 
and it is weel-nigh impossible noo wi' ony certainty 
to divide a sheep from a goat. But rejoice, my 
freens," he continued, wi' the inspired air o' an auld 
prophet cursin' the Caananites, " the day o' judg- 
ment is at hand. We shall hew Agag in pieces 
before the Lord in Gilgal, and burn the infeckit 
thing wi' fire upon the altar." 

Then he dived into the crood, and as I looked 
anxiously after him, the Colledger, wha had followed 

us doon the North Bridge, advised me, in \ confi- 
dential whisper, no to mind, — it was jist the new 
disease that Sir Hairy had invented — it was only 
" Smith on the Brain." 

" Sergeant," says I, pinting to the lad, " I begin 
to doobt if that young man is in bona feedy." 

Nevertheless he gaed alang Princes Street in oor 
company, an* made himsel' verra agreeable and 
enterteenin'. "" I : * 

" Ye'll be a great eddition to Ifdinboro society, 
Professor MacTavish (for between oorsels the ap- 
pintment's as gude as made), which is dreich, verra 
drcich. There used to be" constant high-jinks, they 
say, when Moir and Aytoun and Russel and 
Ncaves and Doctor John were to the fore : but an 
Edinboro denner-pairty noo, wi' the flunkies, an* the 
heat, and the gas, and the mock turtle, and the 

mixed drinks, and the everlastin* Parliament Hoose 
hash, and Lord Fozey s jokes, — a surgical operation, 
Mr Lycll ? — faith, it needs naething less than a 
steam-crane to get a joke a yaird lang into the 
head, — wi' a' this an Edinboro denner-pairty o* the 
preesent day is a perfec* Black Hole o' Calcutta. 

And tKen the moosical reunion, — the moosical re- 
union, wi' the sanwiches an' the sherry negus an* 
the cauld tea, an* the Baarenet at the piany, an' $t£ 

Miss This an' Miss That skirlin' like a demented 
solan at the Bass, an* the deaf auld Cornel layin' 
doun the laa at the tap o* his vice, an* the young 
leddies jammed into corners, an' the young lads 
stain* on the stairs, — a moosical reunion, Mr Lyell, 
is jist incredib|^t|eesery. — Yes, sir, ye'U be a wel- 
come eddition'jjj the society o* the place: but tak 
my advice and keep the length o* the table between 
yersel and ane o' Lord Fozie's jokes. — But here's 
the door o' his den, — see that ye pit your pest fit 
foremost, Mr Sergeant," says he, winkin' wickedly 
at the wooden leg, as he vanished roun' the 
corner. 

Never, Mr Drumly, never to my dying day shall 
I forget the pecooliar sensation I experienced when 
the curtain was lifted, and we stood within the 
Sanctum Sanctorum. It was a scene weel calclate 
to thrill the heart an' confoon' the imagination. 
We had past at wan step, like Tammas o' Ercil- 

doune, from the mire and muck o' Auld* Reekie 
into the twilicht o' an enchanted lan\ 

A forest o' dirks darkened the wa's. Claymores 
by the dizzen were heaped upon the rug. The 
carpet was littered wi' spleuchans. A hail kist o 1 
kilts stood in a corner. A sporran made from the 
crest o' the Gowden Eagle served as a pen-wiper, 
while the pen itsel' had been seleckit frae the wing- 
feathers o' the same royal bird. , A gran' speeritual 
an* meethological pentin 1 by DawVwJ Scott, in which 
Ossian was fechtin' wi* Fingal for the preevilege o* 
crooning wi* the thorny symbol o' Scottish inde- 
pendence his gifted gran'son, hung aboon the 
hearth, — before which a meeserable " West-ender " * 
(an abortive creature, hateful to gods and men) 
was slowly roasting, — a muckle pair o* self-acting 
bagpipes being used as bellows to keep the fire 
het. And there, Mr Drumly — there, amid the coont- 
les$. trophies of a mair than mortal acteevity, — 

* So I dnierstood ; but I was afterwards tellt by the Colledger that 
it was Jabb, — the Professor o* the Gaelic in Glesca, — wha disappeared 
aboot the time. And they do say that Jabb's Gaelic was Greek to 
Bl kie, — which may accoont for the fac\ 

stocJft the kilted chief o' Hielan' sang and fable 
and romance ; — 

" He stood in simple Lincoln green — 
The centre of the glittering ring 
And Snowdoun's knight is Scotland's king.** 

" Stood," did I say, Mr Drumly ? — he was pacing 
back an* furrit — skeelfully avoidin' the spleuchans 
nevertheless — -like a Numidian Lioness thaf has 
tint her cubs. - 

" He's in a*4 w ** m >" sa *d tne Sergeant, reverently 
liftin' his bannet. " Disturb him not." 

It was indeed a maist interestin' and instructive 
exhibeetion o' that mysterious faculty (weel kent to 
this day in the Hielan's as the second sight) which 
the illustrious Bard had inherited from a barbawric 
ancestry — that irrepresible hoose o* primeval Titans 
to which Modern Royalty is a Mushroom. 

I canna deny, Mr Drumly, that I was affeckit ; 
but I lookt in vain for my pocket-nepkin. Could 
the Doctor have onconsciously appropriated it in the 
pressure o' the crood ? The idea crossed riiV mind ; 
but it was instantly dismissed. I drew the back <3ft 
my han' across my nose, and murmured wi' the 

Great Lexicographer — "Far from me and my 
freens be such freegid pheelosophy as may condifct 
us indifferent and unmuved over any grun' that has 
been deegnified by weesdom, bravery, or virtue. 
The man is little to be envied whose patriotism wud 
not gain fore* on the plain o' Marathon, or whose 
piety wud not grow warmer amang the ruins o' Iona." 
AS he paced back and furrit, Mr Drumly, — 
seatin' himsel noo an' again in the agony o' com- 
position on the aite suidhe Fhin which occupied 
tfae centre of the apairtment — we becam' involun- 
tary spectators, so to speak, o' the veesion an' 
faculty divine in wan o' its sublimest ootbraks. 
jf "Aye, my Lords, upon the rugged ribs of Ben 
Macdhui, amang the cloods and corries o' the 
Grampians, we shall' invest our Professor and anoint 
our Bard. The Lion will be there, as weel as the 
Original Scots eagle, wha will flap her wings above 
„ our latirelled broos wi' a passion unfamiliar to the 
degenerate eagle o* the democracy. Every piper 
irf^road Scotland, from the Minsh to the Mull, 
is summoned to oor revel : and the music of ten 
thoosand bagpipes «l|all wauken, wi* theif roar, the 

virgin echoes o' Cairngorum. Seat yourselves, my 
Lords, upon our primeval boulders, and, — Ho ! 
Heralds! bring furrit the Cawn-di-dates. They 
shall toss the caber — they shall rin wi* the re^ deer 
— they shall loup wi* the wild catfi — they shall re- 
cite the Sagas o' Fin-Mac-Dhui and Ben-Mac-Nevis 
— and finally, my Lords, they shall translate into 
oor Mountain tongue wan o' the gran* nationaj 

covenantin* hymns which was prented in the "first 
an* only edition o' my leerical pottery." (So far 
he had spoken in prose ; but, as hiS thoughts re- 
verted tft the Past, he munted Pegasus, and, in a vice 
tremblin' wi' retrospective emojtion, proceeded.) 



" There's lads that lo'e. Queen Mary, 

And lads that lo'e Queeji Bess, 
And ithers lo'e Aspasia, 

The quean o* Pericles. 
But o'er a' the warld's braw hizzies 

There's ane that bears the rule, — 
The lass that stood the session, 

And cuist the cutty stool. 
Wi' a row-dow — at them now — 

Jenny 



* 



Whence come these cAiTWfS ? " 



*. 






> 



<t .% 



3<D i The Gaelic Chair. 

w Glowerin' veeciously, like a verra but o' Bashan, 
' sX the intruders, he paused a mument --- —' — 




Our New Candidate. % 3 1 



« 



# 



Hon hoi theoi philousin apothneskei neos," he 
exclaimed in the purest Gaelic, an* then — then ' 
seizing his claymore, an* swingin' it aboon his head, 
he cam stracht at the Sergeant. 4 

* * * * v * 

* * * * 

* * * * 

We gat hame neist day ; and, as the Vrofessor is; \ v * **W 
awa for a week's pleasurin' in the Hielan's o' Abys-- ""•!. ...«*' 
sinia wi* the Queen o* Sheba an' King John, tfce * ****£' M 
Election has been postponed m the meantime, an M ' .->/■•.'"• : y 

wull not be decided Until he returns. But the . m • 

■ 

Sergeant — honest 1 man ! — is vferra hopefu\ * .^ 

• ■ ■ 

■* •"-.*«■* 

